***ՀԱՇՎԵՏՎՈՒԹՅՈՒՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ***

***9 ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐՈՒՄ***

 ***ՏՆԱՅԻՆ ՈՒՍՈՒՑՄԱՄԲ ՍՈՎՈՐՈՂՆԵՐԻ ԿՐԹԱԿԱՆ ԳՈՐԾԸՆԹԱՑԻ ԻՐԱԿԱՆԱՑՄԱՆ ՓԱՍՏԱՑԻ ՎԻՃԱԿԸ ՊԱՐԶԵԼՈՒ ՆՊԱՏԱԿՈՎ ԻՐԱԿԱՆԱՑՎԱԾ ՎԵՐԱՀՍԿՈՂՈՒԹՅԱՆ ԱՐԴՅՈՒՆՔՆԵՐԻ ՄԱՍԻՆ***



***Բովանդակություն***

|  |  |  |
| --- | --- | --- |
|  | ***Նախաբան .....................................................................................*** | **3** |
|  | ***Վարույթների ամփոփ պատկեր ...................................................*** | **4** |
| **2.1** | ***Տնային ուսուցմամբ սովորողների կրթության կազմակերպման իրավական հիմքերի անհամապատասխանություն .....................***  | **4** |
| **2.2** | ***Կրթության կազմակերպման որակ և արդյունավետություն ........*** | **6** |
| **2.3** | ***Վարչական և մանկավարժական աշխատողների պաշտոնային պարտականություններ ................................................................*** | **9** |
|  | ***Վարույթի արդյունքում արձանագրված՝ կրթության բնագավառը կարգավորող ՀՀ օրենսդրության պահանջների խախտումներ ...*** | **10** |
|  | ***Վարչական վարույթների արդյունքում տրված հանձնարարականների ամփոփ պատկեր ....................................*** | **13** |
|  | ***Հետադարձ կապ ...........................................................................*** | **14** |
|  | ***Ամփոփում ......................................................................................*** | **18** |

1. ***ՆԱԽԱԲԱՆ***

***03 մայիսի 2024թ.***

 Հիմք ընդունելով Հայաստանի Հանրապետության կրթության, գիտության, մշակույթի և սպորտի նախարարի՝ 2024 թվականի հունվարի 30-ի N 01/09.3/2383-2024 գրությունը` Հայաստանի Հանրապետության կրթության տեսչական մարմնի (այսուհետ՝ տեսչական մարմին) նախաձեռնությամբ Երևան քաղաքի, Հայաստանի Հանրապետության Արարատի, Շիրակի մարզերի **9** հանրակրթական հիմնական ընդհանուր ծրագրեր իրականացնող ուսումնական հաստատությունների (այսուհետ՝ դպրոց) նկատմամբ հարուցվել և իրականացվել են վարչական վարույթներ (այսուհետ՝ վարույթ)՝ սովորողների տնային ուսուցման գործընթացի իրականացման փաստացի վիճակը պարզելու նպատակով։

Վարույթներն իրականացվել են՝

* ***Երևան քաղաքի հհ․ 48, 59 հիմնական, հ. 127 ավագ,***
* ***ՀՀ Արարատի մարզի Զորակի, Այնթապի հ․ 1, Նոր Խարբերդի հ․ 2 միջնակարգ,***
* ***ՀՀ Շիրակի մարզի Գյումրու հհ․ 20, 29, 31 հիմնական դպրոցներում։***

Վարույթների արդյունքում Հայաստանի Հանրապետության կրթության բնագավառը կարգավորող օրենսդրության պահանջների խախտումներ հայտնաբերվել են **բոլոր 9** դպրոցներում**,** որոնց վերաբերյալ կազմվել է **9** վարչական ակտ՝ կարգադրություն:

Դպրոցների տնօրեններին և համապատասխան լիազորված մարմինների ղեկավարներին տրամադրվել է վարույթի արդյունքում կազմված վարչական ակտը՝ կարգադրությունը (լիազորված մարմնի ղեկավարին՝ պատճենը)։

Իրականացված վարույթների արդյունքում նշված **9** դպրոցներում արձանագրվել է **525** խախտում, որոնք վերացնելու նպատակով տեսչական մարմնի ղեկավարի համապատասխան կարգադրություններով տրվել է **87** հանձնարարական։

Վարույթների շրջանակում, տնային ուսուցմամբ սովորողների կրթության կազմակերպման արդյունավետության գնահատման նպատակով, ներգրավվել են Հանրապետական մանկավարժահոգեբանական կենտրոն ՊՈԱԿ-ի կողմից ներկայացված փորձագետները, որոնք տրամադրել են համապատասխան փորձագիտական եզրակացություններ (այսուհետ՝ եզրակացություն)։

Յուրաքանչյուր վարույթի ընթացքում կայացել են հանդիպումներ դպրոցի տնօրենի (տնօրենի պարտականությունները ժամանակավոր կատարողի), տնօրենի ուսումնական աշխատանքի գծով, մասնագիտացված կրթական աջակցությունների գծով տեղակալների, տնային ուսուցում իրականացնող ուսուցիչների, հոգեբանի, սոցիալական մանկավարժի, գրադարանավարի, սովորողների ծնողների (օրինական ներկայացուցիչների) հետ։

**8** դպրոցների **158** սովորողների դեպքում, որպես օրինական ներկայացուցիչ, հանդես են եկել մանկատների ներկայացուցիչները («Մարի Իզմիրլյանի անվան մանկատուն» (այսուհետ՝ Իզմիրլյանի մանկատուն), «Խարբերդի մասնագիտացված մանկատուն» (այսուհետ՝ Խարբերդի մանկատուն) և «Գյումրու «Երեխաների տուն»» (այսուհետ՝ Երեխաների տուն) ՊՈԱԿ–ների տնօրենները, մանկատան մեթոդիստ-համակարգողը):

Վարույթների շրջանակում կատարվել են տնայցեր, այցեր մանկատներ, իրականացվել են լսումներ, վերցվել են ցուցմունքներ և կազմվել արձանագրություններ։

***2․ ՎԱՐՈՒՅԹՆԵՐԻ ԱՐԴՅՈՒՆՔՆԵՐԻ ԱՄՓՈՓ ՊԱՏԿԵՐ***

Վարույթների արդյունքում պարզվել է, որ **9** դպրոցներում տնային ուսուցում կազմակերպվում է **165** սովորողների հետ, որոնցից **158-ը (96%)** մանկատան սաներ են։

Տնային ուսուցմամբ սովորողների (այսուհետ նաև՝ սովորող) քանակական պատկերը, ըստ դպրոցների, ներկայացված է աղյուսակ 1-ում (Աղյուսակ 1)․

***Աղյուսակ 1***

|  |  |  |  |  |
| --- | --- | --- | --- | --- |
| ***Հ/Հ*** | ***Դպրոցի անվանում*** | ***Տնային ուսուցմամբ*** ***սովորողների թիվ*** | ***Մանկատան սաների թիվ*** | ***Մանկատան անվանումը*** |
| ***1․*** | ***Երևանի հ. 48 հ/դ*** | ***11*** | ***5*** | ***Իզմիրլյանի մանկատուն*** |
| ***2․*** | ***Երևանի հ․ 49 հ/դ*** | ***22*** | ***22*** | ***Իզմիրլյանի մանկատուն*** |
| ***3․*** | ***Երևանի հ, 127 ա/դ*** | ***12*** | ***12*** | ***Իզմիրլյանի մանկատուն*** |
| ***4․*** | ***Զորակի մ/դ*** | ***17*** | ***17*** | ***Խարբերդի մանկատուն*** |
| ***5․*** | ***Այնթապի հ. 1 մ/դ*** | ***14*** | ***14*** | ***Խարբերդի մանկատուն*** |
| ***6․*** | ***Նոր Խարբերդի հ․ 2 մ/դ*** | ***16*** | ***16*** | ***Խարբերդի մանկատուն*** |
| ***7․*** | ***Գյումրու հ․ 20 հ/դ*** | ***19*** | ***19*** | ***Երեխաների տուն*** |
| ***8․*** | ***Գյումրու հ․ 29 հ/դ*** | ***53*** | ***53*** | ***Երեխաների տուն*** |
| ***9․*** | ***Գյումրու հ․ 31 հ/դ*** | ***1*** | ***–*** | ***Երեխաների տուն*** |
| ***Ընդամենը*** | ***165*** |  ***158*** |  |

Վարույթների արդյունքում արձանագրված խախտումները վերաբերում են՝

* տնային ուսուցմամբ սովորողների կրթության կազմակերպման իրավական հիմքերին.
* կրթության կազմակերպման որակին և արդյունավետությանը.
* վարչական և մանկավարժական աշխատողների պաշտոնային պարտականություններին։

Անդրադառնանք արձանագրված խախտումներին՝ ըստ բնույթների:

***2․1 Տնային ուսուցմամբ սովորողների կրթության կազմակերպման իրավական հիմքերի անհամապատասխանություն***

Վարույթների արդյունքում արձանագրվել են կրթության կազմակերպման իրավական հիմքերի անհամապատասխանություններին վերաբերող հետևյալ խախտումները՝

1. սովորողները չունեն բժշկական հաստատության կողմից տրված տեղեկանքներ՝ առողջության և (կամ) բուժման կազմակերպման ձևի մասին (***Երևանի*** ***հ․ 127 ա/դ՝ 2 սովորող***) կամ համապատասխան տեղեկանքները տրամադրվել են սահմանված ժամկետի խախտումով (***Երևանի հ․ 59 հ/դ՝ 1 սովորող, Այնթապի հ․ 1 մ/դ՝ 6 սովորող, Նոր Խարբերդի հ․ 2 մ/դ՝ 1 սովորող***).
2. բժկական հաստատության կողմից տրված տեղեկանքում նշված չէ տրման ամսաթիվը ( ***Այնթապի հ․ 1 մ/դ՝ 1 սովորող)***.
3. առկա չէ դպրոցի տնօրենի հրամանը տնային ուսուցում կազմակերպելու վերաբերյալ (***Նոր Խարբերդի հ․ 2 մ/դ՝ 1 սովորող***).
4. տնային ուսուցումը կազմակերպելու մասին տնօրենի հրամանը չի համապատասխանում սահմանված ձևին՝ Ձև 2 (***Երևանի հ․ 59 հ/դ, Այնթապի հ․ 1 մ/դ 7 սովորող, Գյումրու հ․ 31 հ/դ,***).
5. դպրոցի և սովորողների օրինական ներկայացուցչի միջև չեն կնքվել սովորողների տնային ուսուցման կազմակերպման մասին համապատասխան պայմանագրերը (***Այնթապի հ․ 1 մ/դ՝ 7 սովորող, Նոր Խարբերդի հ․ 2 մ/դ՝ 1 սովորող***) կամ կնքվել են սահմանված ժամկետի խախտումով (***Երևանի հ․ 59 հ/դ՝ 22 սովորող***).
6. դպրոցի և սովորողների օրինական ներկայացուցչի միջև տնային ուսուցում կազմակերպելու վերաբերյալ կնքված պայմանագրերը չեն համապատասխանում Ձև 1-ին և ստորագրված չեն օրինական ներկայացուցչի կողմից, ընդ որում՝ պայմանագրերում տնային ուսուցման տևողությունը սահմանվել է 3 տարի՝ առավելագույնը 2 ուսումնական տարվա փոխարեն (***Երևանի հ․ 59 հ/դ՝ 1 սովորող, հ․ 127 ա/դ՝ 12 սովորող***).
7. սովորողների տնային ուսուցումը կազմակերպելու մասին դպրոցը Հայաստանի Հանրապետության աշխատանքի և սոցիալական հարցերի նախարարության միասնական սոցիալական ծառայության տարածքային կենտրոնին չի տեղեկացրել ***(Երևանի 48 հ/դ՝ 1 սովորող***, ***սովորող,*** ***Այնթապի հ․ 1 մ/դ՝ 7 սովորող***) կամ տեղեկացրել է սահմանված ժամկետի խախտմամբ (***Երևանի հ․ 48 հ/դ՝ 10 սովորող, հ․ 59 հ/դ՝ 22 սովորող, Գյումրու հ․ 29 հ/դ՝ 53 սովորող, Գյումրու հ․ 31 հ/դ, Նոր Խարբերդի հ․ 2 մ/դ՝ 1 սովորող***).
8. դպրոցը՝ Դպրոցների կառավարման տեղեկատվական (այսուհետ՝ ԴԿՏ) համակարգում համապատասխան նշումը կատարել է սահմանված ժամկետի խախտմամբ (***Զորակի մ/դ՝ 17 սովորող***).
9. դպրոցի և (կամ) տարածքային մանկավարժահոգեբանական աջակցության կենտրոնի (այսուհետ՝ ՏՄԱԿ) կողմից մանկատան սովորողներին մանկավարժահոգեբանական աջակցության ծառայություններ կամ չեն տրամադրվում (***Երևանի հհ․ 48 և 59 հ/դ, 127 ա/դ, Գյումրու հհ․ 20, և 29 հ/դ, Զորակի, Այնթապի հ․ 1 և Նոր Խարբերդի հ․ 2 մ/դ–ներ՝ 159 սովորող),*** կամ տրամադրվում են ոչ անհրաժեշտ ծավալով (***Երևանի հ․ 48 հ/դ՝ 5 սովորող)***։Մանկավարժահոգեբանական աջակցության ծառայություններ չեն տրամադրվում կա՛մ ՏՄԱԿ–ի կողմից ռեսուրսների բացակայության, կա՛մ մանկատան տնօրենների՝ համապատասխան ծառայություններից հրաժարվելու պատճառով.
10. մանկավարժական խորհուրդըտնային ուսուցում կազմակերպելու մասին սովորողների ծնողների դիմումները բավարարելու կամ մերժելու վերաբերյալ որոշում չի կայացրել (***Երևանի հհ․ 48 հ/դ, 59 հ/դ, 127 ա/դ, Գյումրու հ․ 31 հ/դ***) կամ կայացրել է սահմանված ժամկետի խախտմամբ ***(Այնթապի հ․ 1 մ/դ***).
11. մանկավարժական խորհուրդը որոշում չի ընդունել կիսամյակի ընթացքում սովորողների ընթացիկ գնահատման նվազագույն թվի վերաբերյալ (***Երևանի հ․ 48 հ/դ***).
12. սովորողների տնային ուսուցումն իրականացվել է հեռավար, սակայն առկա չէ տնային ուսուցումն հեռավար իրականացնելու վերաբերյալ դպրոցի տնօրենի հրամանը (***Երևանի հ․ 48 հ/դ՝ 2 սովորող, Նոր Խարբերդի հ․ 2 մ/դ՝ 16 սովորող*** ).
13. էլեկտրոնային դասամատյան ներբեռնված՝ տնային ուսուցմամբ սովորողների առարկայական թեմատիկ պլանները հաստատված չեն տնօրենի կողմից (***Երևանի հ․ 127 ա/դ***).
14. տնային ուսուցման գործընթացը կազմակերպելու համար դպրոցը չի կազմել օրացուցային ուսումնական ժամանակացույց, առկա չեն անհատական դասացուցակներ։ Սովորողների հետ ուսումնական գործընթացը կազմակերպվում է խմբային եղանակով (***Զորակի մ/դ, Նոր Խարբերդի հ․ 2 մ/դ***) կամ երեխաների հետ ուսումնական պարապմունքները չեն իրականացվում սահմանված ժամանակացույցին և դասացուցակին համապատասխան, որի հետևանքով մանկատան օրվա ռեժիմի արդյունավետ կազմակերպման համար առաջանում են խոչընդոտներ (***Երևանի հ․ 127 ա/դ՝ 7 սովորող***).
15. թեմատիկ պլանների ժամաքանակները չեն համապատասխանում առարկայական ծրագրերով սահմանված ժամաքանակներին, սակայն էլեկտրոնային դասամատյաններում լրացված ժամաքանակները համապատասխանում են (***Երևանի հ․ 127 ա/դ՝ X, XII դասարաններ՝ հայոց եզու և ընթերցանություն, X, XI, XII ՝ մաթեմատիկա***).
16. սովորողների շաբաթական ուսումնական ծանրաբեռնվածությունը չի համապատասխանում ուսումնական պլանին։ 2023-2024 ուսումնական տարվա 2-րդ կիսամյակի անահատական ուսուցման ուսումնական պլանների համաձայն՝ 5 սովորողի հատկացվել է «Առողջ ապրելակերպ» խմբակի 1 ժամ, ինչով պայմանավորված՝ սովորողների շաբաթական ուսումնական ծանրաբեռնվածությունն ավելացել է 1 ժամով (***Երևանի հ․ 48 հ/դ***).
17. սովորողների ուսումնական առաջադիմության ընթացիկ գնահատումը չի համապատասխանում սահմանված քանակին։ «Ռուսաց լեզու» առարկայական մեթոդական միավորման որոշմամբ նախատեսվել է «Տնային ուսուցում (3-9 դաս.)-բանավոր խոսքի գնահատման 3-4 գնահատական և 1 թեմատիկ աշխատանք», մինչդեռ 2023-2024 ուսումնական տարվա 1-ին կիսամյակում 1 սովորող ունեցել է 1 ընթացիկ գնահատում (***Երևանի հ․ 48 հ/դ***)։

***2․2 Կրթության կազմակերպման որակ և արդյունավետություն***

 Իրականացված վարույթների արդյունքում արձանագրվել են կրթության կազմակերպման որակին և արդյունավետությանը վերաբերող հետևյալ խախտումնեը՝

1. ըստ սահմանված կարգի՝ տնային պայմաններում սովորողին տրամադրվող մանկավարժահոգեբանական աջակցությունն իրականացվում է դպրոցի և ՏՄԱԿ-ի մանկավարժահոգեբանական աջակցության թիմի մասնագետների կողմից՝ համաձայն սովորողի անհատական ուսուցման պլանի (այսուհետ՝ ԱՈՒՊ), սակայն վարույթների արդյունքում արձանագրվել է, որ դպրոցի և (կամ) ՏՄԱԿ–ի կողմից ծառայությունների տրամադրման բացակայությամբ պայմանավորված՝ նեղ մասնագիտական ծառայությունները սովորողները ստանում են մանկատան մասնագետների կողմից, ինչը, ըստ փորձագետների եզրակացության, չի արտացոլվում սովորողի ԱՈՒՊ-ում, և ըստ այդմ, հնարավոր չէ մշտադիտարկել դրանց արդյունավետությունը (***Երևանի հհ․ 48 և 59 հ/դ, 127 ա/դ, Գյումրու հհ․ 20, 29 հ/դ, Զորակի, Այնթապի հ․ 1 և Նոր Խարբերդի հ․ 2 մ/դ–ներ՝ 164 սովորող)։***

Հարկ է նշել սակայն, որ *Գյումրու հ․ 31 հ/դ–ի* դեպքում, չնայած այն հանգամանքին, որ սովորողին տրամադրվել է մանկավարժահոգեբանական աջակցություն, միևնույն է սովորողի ԱՈՒՊ-ում ուսումնական առարկաների համար սահմանված որոշ տարեկան նպատակներ նույնպես չեն արտացոլում հստակ վերջնարդյունքներ, ինչի արդյունքում նպատակները չափելի չեն, և կրթության կազմակերպումը ընդհանուր առմամբ արդյունավետ չէ։

*Այնթապի հ. 1 և Խարբերդի հ․ 2 միջնակարգ դպրոցների* դեպքում, համաձայն փորձագետի եզրակացության, մանկատան աշխատակիցների կողմից տրամադրված ծառայությունները չեն արտացոլվում սովորողների ԱՈՒՊ-ներում, սակայն մանկատան կողմից լիազորված անձի հետ զրույցում նշվել է, որ նպատակները սահմանվում են «ՄԱՆՈՒԿ» տեղեկատվական համակարգում, որը վերահսկվում է «Նորք տեղեկատվական տեխնոլոգիաների» կենտրոնի և լիազորված բաժնի համապատասխան աշխատակիցների կողմից.

1. սովորողների ԱՈՒՊ-ները բովանդակային պարզեցված չեն կամ ԱՈՒՊ–ներում ուսումնական առարկաների համար սահմանված գրեթե բոլոր տարեկան նպատակները չեն արտացոլում հստակ վերջնարդյունքներ, ինչի հետևանքով նպատակները չափելի չեն, որոշ դեպքերում նույնիսկ ոչ իրատեսական (***Երևանի հհ․ 48 և 59 հ/դ, 127 ա/դ, Գյումրու հհ․ 20, 29, 31 հ/դ–ներ, Զորակի, Նոր Խարբերդի հ․ 2 մ/դ–ներ՝ 151 սովորող).***
2. ՏՄԱԿ–ի կողմից կրթության առանձնահատուկ պայմանների կարիքի վերաբերյալ սովորողին տրված եզրակացության և ուսումնական պլանի միջև առկա են անհամապատասխանություններ։ Ըստ կրթության առանձնահատուկ պայմանների կարիքի գնահատման եզրակացության՝ սովորողները չունեն ինտելեկտուալ (մտավոր) խնդիրներով պայմանավորված կրթության առանձնահատուկ պայմանների և սովորողին տրամադրվող կրթության կազմակերպման մանկավարժահոգեբանական ծառայությունների 2-րդ, 3-րդ և 4-րդ աստիճանի աջակցության կարիք, սակայն նրանց կրթությունն իրականացվում է տնային և հիվանդանոցային պայմաններում երկարատև բուժվող 2-րդ, 3-րդ և 4-րդ աստիճանի աջակցության կարիք ունեցող սովորողների անհատական ուսուցման ուսումնական պլանով՝ 2023-2024 ուսումնական տարվա օրինակելի ուսումնական պլանի Աղյուսակ 16-ի պահանջների համաձայն, այնինչ նշված սովորողների համար կրթությունն անհրաժեշտ էր իրականացնել *տնային և հիվանդանոցային պայմաններում երկարատև բուժվող սովորողների անհատական ուսուցման ուսումնական պլանով՝ համաձայն 2023-2024 ուսումնական տարվա օրինակելի ուսումնական պլանի Աղյուսակ 6-ի պահանջների* (***Երևանի հ․ 48 հ/դ՝ 5 սովորող***).
3. սովորողներն ունեն ինտելեկտուալ (մտավոր) խնդիրներով պայմանավորված կրթության առանձնահատուկ պայմանների և սովորողին տրամադրվող կրթության կազմակերպման մանկավարժահոգեբանական ծառայությունների 3-րդ և 4-րդ աստիճանի աջակցության կարիք, սակայն նրանց կրթությունն իրականացվում է ըստ 2023-2024 ուսումնական տարվա օրինակելի ուսումնական պլանի Աղյուսակ 6-ի՝ Աղյուսակ 16-ի փոխարեն։ Դպրոցը հաշվի չի առել սովորողների գիտելիքների, կարողությունների և հմտությունների առկա մակարդակը և կարիքի գնահատման եզրակացությունը (***Երևանի հ․ 127 ա/դ՝ 3 սովորող***): Նշված սովորողների համար կրթությունն անհրաժեշտ էր իրականացնել *տնային և հիվանդանոցային պայմաններում երկարատև բուժվող սովորողների անհատական ուսուցման ուսումնական պլանով՝ համաձայն Աղյուսակ 6-ի պահանջների:* Ըստ փորձագետի եզրակացության՝ *Երևանի հ․ 48 հ/դ–ի* դեպքում անհրաժեշտ էր դիմել ՏՄԱԿ՝ սովորողների կրթության առանձնահատուկ պայմանների կարիքի վերագնահատման նպատակով, իսկ *Երևանի հ․ 127 ա/դ–ի դեպքում՝* հաշվի չեն առնվել սովորողների գիտելիքների, կարողությունների և հմտությունների առկա մակարդակը և կարիքի գնահատման եզրակացությունը.
4. սովորողների կրթությունն իրականացվում է կրթության առանձնահատուկ պայմանների կարիքի գնահատման եզրակացության հիման վրա, սակայն, արձանագրության և ԱՈՒՊ-ի՝ կրթության առանձնահատուկ պայմանների կարիքի աջակցության աստիճանները չեն համապատասխանում իրար, այսինքն ուսուցիչները վրիպումներով են տեղայնացրել արձանագրության բովանդակությունը ԱՈՒՊ-ների մեջ ***(Գյումրու հ․ 20 հ/դ՝ 7 սովորող).***
5. սովորողների ԱՈՒՊ-ներում ուսումնական առարկաների համար սահմանված նպատակների շուրջ իրականացվող աշխատանքների արդյունավետությունը սահմանված ժամկետների ավարտին կա՛մ գնահատված չէ, կա՛մ գնահատված է դեռ չեկած ժամկետների դիմաց: Հետևաբար, աշխատանքը շարունակվել է ԱՈՒՊ-ից անջատ, և ԱՈՒՊ-ը, որպես գործընթաց, կիրառում չի ունեցել ***(Գյումրու հ․ 20 հ/դ ՝ 8 և Գյումրու հ․ 29 հ/դ՝ 30 սովորող).***
6. սովորողների ԱՈՒՊ-ներում բացակայում է *Սովորողի նկարագիր* կետը։ ԱՈՒՊ-ների գնահատման արձանագրությունները կազմված են համապատասխան ժամանակահատվածում, սակայն բոլոր ժամանակահատվածների համար նույն բովանդակությունն է լրացված *(****Զորակի մ/դ 15 սովորող****).*
7. VI դասարանի սովորողի ԱՈՒՊ-ի «Առարկաներ, որոնց համար անհրաժեշտ է անհատական պլանավորում» ենթաբաժնում, տվյալ տարում ուսումնական պլանով նախատեսված առարկաների ցանկում նշված են միայն «Մաթեմատիկա», «Հայոց լեզու և ընթերցանություն», «Տեխնոլոգիա», «Ես և շրջակա աշխարհը» առարկաները, բացակայում են «Բնագիտություն» և «Հայրենագիտություն» առարկաները։ Մինչդեռ, ըստ նույն սովորողի՝ «Բնագիտություն» և «Հայրենագիտություն» առարկաների ուսուցման վերաբերյալ դպրոցում առկա համապատասխան փաստաթղթերի ուսումնասիրության՝ նշված առարկաներն առկա են 2023-2024 ուսումնական տարվա ուսումնական պլանում (հաստատված տնօրենի կողմից), դասացուցակում, ժամանակացույցում, էլեկտրոնային մատյանի գրանցումներում, ինչպես նաև առկա են թեմատիկ պլանավորումները (***Երևանի հ․ 59 հ/դ՝ 1 սովորող)***.
8. ընտրված ուսուցման մեթոդներն ու միջոցները չեն համապատասխանում սովորողի ուսումնառության և զարգացման առանձնահատկություններին (***Երևանի հհ․ 48 և 59 հ/դ, Գյումրու հ․ 20, հ/դ, Նոր Խարբերդի հ․ 2 մ/դ).***
9. սովորողների համար կազմված թեմատիկ պլանները չեն համապատասխանում ԱՈՒՊ-ներում դրված նպատակներին, բացակայում են օրվա դասի պլանները (***Զորակի մ/դ՝ 17 սովորող).***
10. սովորողների ԱՈՒՊ–ները չեն համապատասխանում ***սահմանված առարկայական չափորոշչին*** (***Այնթապի հ․ 1 մ/դ, Նոր Խարբերդի մ/դ)։*** Համաձայն փորձագետի կողմից տրված եզրակացության՝ չ*նայած այն հանգամանքին, որ Այնթապի հ․ 1 մ/դ–ի* ***14 սովորողների ԱՈՒՊ-ների նպատակները չեն համապատասխանում դրանց առարկայական չափորոշիչներին,*** սակայն ընդհանուր առմամբ արդյունավետ են և կիրառելի։ Նպատակները դրված են ավելի հստակ և սովորողների կարիքներին համապատասխան։ Հարկ է նշել, որ այդ*թեմատիկ պլանավորումը կազմված է «Պերկինս» միջազգային դպրոցի ծրագրով, քանի որ ծրագիրն իրենից ենթադրում է բազմակի խնդիրներ ունեցող երեխաների համար հստակ և չափելի նպատակների սահմանում, մեթոդների ու միջոցների ճիշտ ընտրություն։ Այն հնարավորություն է տալիս վերոնշյալ սովորողների հետ աշխատանքը առավել արդյունավետ դարձնել.*
11. սովորողի կրթության գործընթացն առավել արդյունավետ դարձնելու նպատակով մանկավարժական աշխատողների կողմից խորհրդատվություններ չեն տրամադրվել (***Երևանի 127 ա/դ, Գյումրու հ․ 20 հ/դ***).
12. ուսուցիչների որակավորումը չի համապատասխանում պաշտոնի նկարագրով սահմանված պահանջներին (***Երևանի 127 ա/դ՝ 2 ուսուցիչ***):

***2.3 Վարչական և մանկավարժական աշխատողների պաշտոնային պարտականություններ***

Վարույթների արդյունքում պարզվել է, որ որոշ դեպքերում դպրոցի վարչական և մանկավարժական աշխատողները պատշաճ չեն իրականացրել իրենց պաշտոնային պարտականությունները:

Այսպես.

***Դպրոցի տնօրենը՝***

1. չի իրականացրել հսկողություն սովորողների ուսումնական ծանրաբեռնվածության, դասավանդման բովանդակության, սովորողների գիտելիքների յուրացման որակի, հաստատության մանկավարժական և այլ աշխատողների աշխատանքային պարտականությունների կատարման նկատմամբ, չի կրել պատասխանատվություն կրթության որակի նկատմամբ (***Երևանի հհ. 48 հ/դ, 59 հ/դ, Գյումրու հ․ 29 հ/դ, Գյումրու հ․ 20 հ/դ, Նոր Խարբերդի հ․ 2 մ/դ***).
2. չի ապահովել մանկավարժահոգեբանական աջակցության ծառայությունների կազմակերպումը և չի վերահսկել դրանց իրականացման որակը ***(Գյումրու հ․ 29 հ/դ)։***

***Տնօրենի տեղակալը՝***

* չի իրականացրել ԱՈՒՊ-ների մշակման ապահովում և գնահատման գործընթացի վերահսկում (***Երևանի հհ․ 59 հ/դ, 127 ա/դ, Գյումրու հ․ 20 հ/դ***, ***Գյումրու հ․ 29 հ/դ).***
* չի ապահովել մանկավարժահոգեբանական աջակցության ծառայությունների կազմակերպումը և չի վերահսկել դրանց իրականացման որակը ***(Գյումրու հ․ 29 հ/դ)։***

***Ուսուցիչը՝***

* չի կազմել և վարել կրթության առանձնահատուկ պայմանների կարիք ունեցող սովորողների ԱՈՒՊ-ները (***Երևանի հհ․ 59 հ/դ, 127 ա/դ, Գյումրու հ․ 20 հ/դ*** )։

***3․ ՎԱՐՉԱԿԱՆ ՎԱՐՈՒՅԹՆԵՐԻ ԱՐԴՅՈՒՆՔՈՒՄ ԱՐՁԱՆԱԳՐՎԱԾ ԿՐԹՈՒԹՅԱՆ ԲՆԱԳԱՎԱՌԸ ԿԱՐԳԱՎՈՐՈՂ ՕՐԵՆՍԴՐՈՒԹՅԱՆ ՊԱՀԱՆՋՆԵՐԻ ԽԱԽՏՈՒՄՆԵՐ***

 Վարույթների արդյունքում արձանագրվել են Հայաստանի Հանրապետության կրթության բնագավառը կարգավորող **օրենսդրության** պահանջների հետևյալ խախտումները (Աղյուսակ 2).

***Աղյուսակ 2***

|  |  |
| --- | --- |
| ***Կրթության բնագավառը կարգավորող*** ***Հայաստանի Հանրապետության օրենսդրության պահանջների խախտումներ*** | ***Դպրոցի անվանումը*** |
| ***«Հանրակրթության մասին» օրենք*** |
| ***6-րդ հոդվածի 2-րդ մաս.*** *«Հանրակրթության պետական չափորոշչի պահանջները պարտադիր են կրթական ծրագրերի և ուսումնական հաստատությունների համար:»։* | ***Այնթապի հ․ 1 մ/դ*** |
| ***14-րդ հոդվածի 1-ին մաս.*** *«Ուսումնական հաստատությունում կրթական գործընթացը կազմակերպվում է` համաձայն հանրակրթության պետական չափորոշչի և ուսումնական հաստատության տարեկան ուսումնական պլանի»։* | ***Այնթապի հ․ 1 մ/դ*** |
| ***14-րդ հոդվածի 2-րդ մաս.*** *«Ուսումնական հաստատությունում իրականացվող յուրաքանչյուր հանրակրթական ծրագրի համար կազմվում է առանձին ուսումնական պլան` հանրակրթության պետական չափորոշչի պահանջներին համապատասխան։»։* | ***Այնթապի հ․ 1 մ/դ*** |
| ***14-րդ հոդվածի 3-րդ մաս****. «Հանրակրթական պետական ծրագիր իրականացնող ուսումնական հաստատությունն իր ուսումնական պլանները կազմում է ուսումնական պլանի ընդհանրական կառուցվածքի և ուսումնական պլանի կազմման կանոնների հիման …»:* | ***Երևանի հ. 48 հ/դ*** |
| ***26-րդ հոդվածի 1-ին մաս****. «Ուսումնական հաստատության ուսուցիչ կարող է լինել այն անձը, որն ստացել է բարձրագույն կրթությամբ մանկավարժական համապատասխան որակավորում կամ ունի բարձրագույն կրթություն և վերջին տասը տարվա ընթացքում տվյալ առարկայի մանկավարժական (կամ ուսուցչական) գործունեության առնվազն հինգ տարվա աշխատանքային ստաժ։»:* | ***Երևանի հ. 127 ա/դ*** |
| ***Հայաստանի Հանրապետության կառավարության` 2002 թվականի հուլիսի 25-ի «Հայաստանի Հանրապետության պետական հանրակրթական ուսումնական հաստատություններ» պետական հիմնարկները վերակազմակերպելու, «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրությունը հաստատելու, Հայաստանի Հանրապետության կառավարության 1998 թվականի հոկտեմբերի 28-ի N 661 որոշման մեջ փոփոխություններ կատարելու և 1996 թվականի մայիսի 15-ի N 150 որոշումն ուժը կորցրած ճանաչելու մասին» N 1392-Ն որոշմամբ հաստատված N 3 հավելված*** |
| ***48-րդ կետի 10-րդ ենթակետ.*** *«Դպրոցի տնօրենը` … իրականացնում է վերահսկողություն … դպրոցի աշխատողների աշխատանքային պարտականությունների կատարման նկատմամբ.»:* | ***Գյումրու հ. 20 հ/դ,******Գյումրու հ. 29 հ/դ*** |
| ***48-րդ կետի 17-րդ ենթակետ.*** *(Դպրոցի տնօրենը` … իրականացնում է վերահսկողություն … դպրոցի աշխատողների աշխատանքային պարտականությունների կատարման նկատմամբ):* | ***Երևանի հ. 59 հ/դ*** |
| ***Հայաստանի Հանրապետության կառավարության՝ 2023 թվականի փետրվարի 16-ի «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների նկարագրի» N 216-Ն որոշմամբ հաստատված Հավելված N 3*** |
| ***1-ին գլխի 1-ին կետի 8-րդ ենթակետ.*** *«Տնօրենը հսկողություն է իրականացնում … սովորողների ուսումնական ծանրաբեռնվածության … նկատմամբ»:* | ***Երևանի հ. 48 հ/դ*** |
| ***1-ին գլխի 1-ին կետի 17-րդ ենթակետ.*** *«Հաստատության տնօրենը իրականացրել է վերահսկողություն դասավանդման բովանդակության, ոսվորողների գիտելիքների յուրացման որակի, … հաստատության մանկավարժական և այլ աշխատողների աշխատանքային պարտականությունների կատարման նկատմամբ»:* | ***Գյումրու հ. 29 հ/դ,******Գյումրու հ. 31 հ/դ,******Նոր Խարբերդի h. 2 մ/դ*** |
| ***1-ին գլխի 1-ին կետի 18-րդ ենթակետ.*** *«Տնօրենը … կրում է պատասխանատվություն կրթության որակի … համար»:* | ***Երևանի հ. 48 հ/դ*** |
| ***2-րդ գլխի 1-ին կետի 11-րդ ենթակետ. «Տնօրենի տեղակալը*** *․․․ Հաստատության տնօրենի հետ միասին ապահովում է մանկավարժահոգեբանական աջակցության ծառայությունների կազմակերպումը և վերահսկում է դրանց իրականացման որակը»:* | ***Գյումրու հ. 29 հ/դ*** |
| ***2-րդ գլխի (տնօրենի տեղակալ՝ հանրակրթական ուսումնական հաստատության) 1-ին կետի 12-րդ ենթակետ.*** *«… ապահովում է …. անհատական ուսուցման պլանի (այսուհետ՝ ԱՈՒՊ) մշակումը … վերահսկում է իրականացման և գնահատման գործընթացը, »:* | ***Երևանի հ. 59 հ/դ,******Երևանի հ. 127 ա/դ,******Գյումրու հ. 20 հ/դ,******Գյումրու հ. 29 հ/դ*** |
| ***4-րդ գլխի (ուսուցիչ՝ հանրակրթական ուսումնական հաստատության) 1-ին կետի 9-րդ ենթակետ.*** *«… իրականացնում է կրթության առանձնահատուկ պայմանների կարիք ունեցող սովորողների ԱՈՒՊ-ների կազմումը և վարումը»:* | ***Երևանի հ. 59 հ/դ,******Երևանի հ. 127 ա/դ,******Գյումրու հ. 20 հ/դ,******Գյումրու հ. 29 հ/դ*** |
| ***Հայաստանի Հանրապետության կրթության, գիտության, մշակույթի և սպորտի նախարարի՝ 2022 թվականի օգոստոսի 29-ի «Սովորողների տնային ուսուցման կարգը սահմանելու մասին» N 31 հրամանով հաստատված Հավելված***  |
| ***3-րդ կետ.*** *«Տնային ուսուցման կազմակերպման համար հիմք են հանդիսանում բժշկական հաստատության տված տեղեկանքը սովորողի առողջության և (կամ) բուժման կազմակերպման ձևի մասին և սովորողի ծնողի (օրինական ներկայացուցչի) (այսուհետ՝ ծնող) գրավոր դիմումը՝ համաձայն Ձև 3-ի, և ծնողի և հաստատության միջև կնքված պայմանագիրը՝ համաձայն Ձև 1-ի:»:* | ***Երևանի հ. 59 հ/դ,******Երևանի հ. 127 ա/դ,******Այնթապի հ․ 1 մ/դ,*** ***Նոր Խարբերդի h. 2 մ/դ*** |
| ***5-րդ կետ.*** *«Տնային ուսուցում կազմակերպելու մասին պայմանագիրը կնքվում է առավելագույնը 2 ուսումնական տարի ժամկետով,»:* | ***Երևանի հ. 59 հ/դ,******Երևանի հ. 127 ա/դ*** |
| ***6-րդ կետ.*** *«Սովորողի՝ տնային ուսուցումը կազմակերպելու մասին Հաստատությունը եռօրյա ժամկետում տեղեկացնում է ՀՀ աշխատանքի և սոցիալական հարցերի նախարարության միասնական սոցիալական ծառայության տարածքային կենտրոնին և նշում է կատարում Դպրոցների կառավարման տեղեկատվական համակարգում»:* | ***Երևանի հ. 48 հ/դ,******Երևանի հ. 59 հ/դ,******Գյումրու հ. 29 հ/դ,******Գյումրու հ. 31 հ/դ,******Զորակի մ/դ,******Այնթապի հ․ 1 մ/դ,*** ***Նոր Խարբերդի h. 2 մ/դ*** |
| ***10-րդ կետ.*** *«Սովորողի տնային ուսուցումը կազմակերպվում է Հաստատության տնօրենի հրամանով՝ համաձայն Ձև 2-ի՝ ծնողի դիմումի և սովորողի առողջության վերաբերյալ տեղեկանքի հիման վրա։»* | ***Երևանի հ. 59 հ/դ,******Գյումրու հ. 20 հ/դ,******Գյումրու հ. 31 հ/դ,******Այնթապի հ․ 1 մ/դ,******Նոր Խարբերդի h. 2 մ/դ*** |
| ***11-րդ կետ.*** *«Ծնողի կողմից փաստաթղթերի փաթեթը ներկայացնելու պահից առավելագույնը 3 աշխատանքային օրվա ընթացքում Հաստատության մանկավարժական խորհուրդը որոշում է ընդունում դիմումը բավարարելու կամ մերժելու վերաբերյալ, որի մասին 1 աշխատանքային օրվա ընթացքում Հաստատության տնօրենը տեղեկացնում է ծնողին: Դիմումը բավարարվելու դեպքում Հաստատության և ծնողի միջև կնքվում է սովորողի տնային ուսուցման կազմակերպման պայմանագիր՝ պահպանելով սույն կարգի 5-րդ կետով սահմանված ժամկետը։» …»:*  | ***Երևանի հ. 48 հ/դ,******Երևանի հ. 59 հ/դ,******Երևանի հ. 127 ա/դ,******Գյումրու հ. 31 հ/դ,******Այնթապի հ. 1 մ/դ*** |
| ***15-րդ կետ.*** *«Տնային պայմաններում սովորողին տրամադրվող մանկավարժահոգեբանական աջակցությունն իրականացվում է … և Հաստատությանը սպասարկող Տարածքային մանկավարժահոգեբանական աջակցության կենտրոնի մանկավարժահոգեբանական աջակցության թիմի մասնագետների կողմից՝ համաձայն սովորողի ԱՈՒՊ-ի»:* | ***Երևանի հ. 48 հ/դ,*** ***Երևանի հ. 59 հ/դ,******Երևանի հ. 127 ա/դ,******Զորակի մ/դ,*** ***Գյումրու հ. 20 հ/դ,******Գյումրու հ. 29 հ/դ,******Այնթապի հ. 1 մ/դ,******Նոր Խարբերդի h. 2 մ/դ*** |
| ***16-րդ կետի 1-ին ենթակետ.*** *«Հաստատությունը տնային ուսուցման ընթացքում ապահովում է տնային ուսուցում ստացող սովորողների կրթության իրավունքը՝ դպրոց հաճախող սովորողների հետ հավասար հիմունքներով»:*  | ***Երևանի հ. 127 ա/դ*** |
| ***16-րդ կետի 4-րդ ենթակետ.*** *«Հաստատությունը տնային ուսուցման ընթացքում..4) կազմում է ուսումնական ժամանակացույցը, ..»։* | ***Զորակի մ/դ*** |
| ***16-րդ կետի 5-րդ ենթակետ.*** *«Հաստատությունը տնային ուսուցման ընթացքում՝ ընտրում և օգտագործում է սովորողի ուսումնառության և զարգացման առանձնահատկություններին համապատասխան ուսուցման մեթոդներ ու միջոցներ»:* | ***Երևանի հ. 48 հ/դ,******Երևանի հ. 59 հ/դ,******Գյումրու հ. 20 հ/դ,******Նոր Խարբերդի h. 2 մ/դ*** |
| ***16-րդ կետի 6-րդ ենթակետ.*** *«Հաստատությունը տնային ուսուցման ընթացքում կազմակերպում է ուսումնական գործընթացն օրացուցային ուսումնական ժամանակացույցին համապատասխան (օրացուցային-թեմատիկ պլանավորում՝ ըստ անհատական դասացուցակի)»:* | ***Երևանի հ. 127 ա/դ,******Զորակի մ/դ,******Նոր Խարբերդի h. 2 մ/դ*** |
| ***16-րդ կետի 9-րդ ենթակետ.*** *«Հաստատությունը տնային ուսուցման ընթացքում՝ իրականացնում է սովորողի ուսումնական առաջադիմության ընթացիկ գնահատում …»:*  | ***Երևանի հ. 48 հ/դ*** |
| ***16-րդ կետի 10-րդ ենթակետ.*** *«Հաստատությունը տնային ուսուցման ընթացքում խորհրդատվություն է տրամադրում սովորողի ծնողներին՝ սովորողի կրթության գործընթացն առավել արդյունավետ իրականացնելու**նպատակով»:* | ***Երևանի հ. 127 ա/դ,******Գյումրու հ. 20 հ/դ*** |
| ***Հայաստանի Հանրապետության կրթության, գիտության, մշակույթի և սպորտի նախարարի՝ 2020 թվականի մայիսի 20-ի*** ***«Հանրակրթական ուսումնական հաստատություններում հեռավար (դիստանցիոն) կրթության կազմակերպման կարգը հաստատելու մասին» N 09 հրամանով հաստատված Հավելված*** |
| ***17-րդ կետ.*** *«Հեռավար կրթության ուսուցման գործընթացը կազմակերպվում է ուսումնական հաստատության տնօրենի հրամանով»:* | ***Երևանի հ. 48 հ/դ,******Նոր Խարբերդի h. 2 մ/դ*** |
| ***Հայաստանի Հանրապետության կրթության, գիտության, մշակույթի և սպորտի նախարարի՝ 2023 թվականի հուլիսի 27-ի «Հանրակրթական հիմնական (ընդհանուր, մասնագիտացված և հատուկ) պետական ծրագրեր իրականացնող ուսումնական հաստատությունների 2023-2024 ուսումնական տարվա 1-ին, 3-րդ, 4-րդ, 6-րդ, 8-րդ, 9-րդ, 10-րդ, 11-րդ և 12-րդ դասարանների. 2024-2025 ուսումնական տարվա 1-ին, 4-րդ, 9-րդ, 11-րդ և 12-րդ դասարանների օրինակելի ուսումնական պլանները հաստատելու մասին» N 98-Ն հրամանով հաստատված Հավելված 1*** |
| ***15-րդ կետի 1-ին ենթակետ.*** *«Կրթության առանձնահատուկ պայմանների կարիք ունեցող սովորողների (բացառությամբ ինտելեկտուալ (մտավոր) հետամնացություն ունեցող սովորողների), ինչպես նաև տնային և հիվանդանոցային պայմաններում երկարատև**բուժվող սովորողների անհատական ուսուցումն իրականացվում է` «Տնային և հիվանդանոցային պայմաններում երկարատև բուժվող սովորողների անհատական ուսուցման ուսումնական պլան»-ով՝ համաձայն սույն Հավելվածի գլուխ 4-ի Աղյուսակ 6-ի»:* | ***Երևանի հ. 48 հ/դ*** |
| ***21-րդ կետ.*** *«Սովորողների ընթացիկ գնահատումն իրականացվում է բանավոր հարցման, գործնական աշխատանքի, թեմատիկ աշխատանքի, ուսումնական նախագծի ձևերով։ …Բանավոր հարցումների, գործնական աշխատանքների, թեմատիկ աշխատանքների նվազագույն թիվը կիսամյակի ընթացքում սահմանում է Հաստատությունը՝ մանկավարժական խորհրդի որոշմամբ, առաջնորդվելով Նախարարության կողմից հաստատված առարկայի ծրագրով, գնահատման մեթոդաբանությամբ և մեթոդական ցուցումներով»:* | ***Երևանի հ. 48 հ/դ*** |
| ***Հայաստանի Հանրապետության կրթության և գիտության նախարարի 2017 թվականի ապրիլի 13-ի «Կրթության կազմակերպման մանկավարժահոգեբանական աջակցության ծառայությունների տրամադրման կարգը հաստատելու մասին» N 370-Ն հրամանով հաստատված հավելված*** |
| ***3-րդ կետ.*** *«Սովորողի կրթության առանձնահատուկ պայմանների կարիքի վերաբերյալ Տարածքային կենտրոնի կողմից տրված եզրակացությունն ու արձանագրությունը (համաձայն ձև 2-ի և ձև 3-ի) ստանալուց հետո՝ 5-10 աշխատանքային օրվա ընթացքում, Հաստատությունն ու Տարածքային կենտրոնը միասին մշակում և հաստատում են սովորողի ԱՈՒՊ-ը, որով սահմանվում են կրթության առանձնահատուկ պայմանները և այդ պայմանների ապահովմանն ուղղված սովորողին, նրա մանկավարժներին և ծնողին տրամադրվող Աջակցության ծառայությունները` ըստ մակարդակների։ ․․․ »:* | ***Գյումրու հ. 29 հ/դ*** |
| ***Ձև 1-ի 2․4-րդ կետ (Սովորողի նկարագիր).*** | ***Զորակի մ/դ*** |
| ***Ձև 1-ի 5-րդ բաժին. «Կարճաժամկետ նպատակներ»***  | ***Գյումրու հ. 20 հ/դ*** |
| ***Հայաստանի Հանրապետության կրթության, գիտության, մշակույթի և սպորտի նախարարի 2020 թվականի սեպտեմբերի 8-ի «Հանրակրթական ուսումնական հաստատություններում գործածվող փաստաթղթերի ցանկը սահմանելու, դրանց լրացման (գործածման) կարգը հաստատելու և Հայաստանի Հանրապետության կրթության և գիտության նախարարի 2011 թվականի հունվարի 18-ի N 23-Ն հրամանը ուժը կորցրած ճանաչելու մասին» N 28-Ն հրամանով հաստատված հավելված 2*** |
| ***11-րդ գլխի 1-ին կետ.*** *«Ուսումնական պլանով առարկային հատկացված ժամերի և առարկայի ծրագրի հիման վրա դասավանդող ուսուցիչը կազմում է առարկայի թեմատիկ պլանը, որը առարկայական մեթոդական միավորման նիստում հավանության արժանանալուց հետո հաստատվում է դպրոցի տնօրենի կողմից ․․․»:*  | ***Երևանի հ. 127 ա/դ*** |
| ***11-րդ գլխի 2-րդ կետի 3-րդ ենթակետ.*** *«Ուսումնական առարկաների թեմատիկ պլանը պարունակում է հետևյալ տեղեկատվությունը․ 3) Տարեկան ժամաքանակը ըստ ուսումնական պլանի,․․․* *»:* | ***Երևանի հ. 127 ա/դ*** |

***4․ ՎԱՐՉԱԿԱՆ ՎԱՐՈՒՅԹՆԵՐԻ ԱՐԴՅՈՒՆՔՈՒՄ ՏՐՎԱԾ ՀԱՆՁՆԱՐԱՐԱԿԱՆՆԵՐԻ ԱՄՓՈՓ ՊԱՏԿԵՐ***

Խախտումները վերացնելու նպատակով բոլոր **9** դպրոցներին տրվել է **87** հանձնարարական։

Հանձնարարականները վերաբերել են *կրթության կազմակերպման իրավական հիմքերի*ապահովմանը,*կրթության արդյունավետությանը* և *կրթության կազմակերպման նկատմամբ վերահսկողության* իրականացմանը։

Մասնավորապես՝

1. սովորողների տնային ուսուցումը կազմակերպելու մասին համապատասխան փաստաթղթերի առկայությանը (բժշկական տեղեկանք, պայմանագրեր, տնօրենի հրաման, տնային ուսուցւման հեռավար իրականացման հրաման) և սահմանված կարգին համապատասխանեցմանը (***Երևանի հ․ 48 հ․/դ, 59 հ/դ, հ․ 127 ա/դ, Այթապի հ․ 1 և Նոր Խարբերդի հ․ 2 մ/դ–ներ***).
2. ուսումնական ժամանակացույցին և դասացուցակին համապատասխան՝ տնային ուսուցման կազմակերպմանը (***Երևանի հ․ 127 ա/դ***).
3. տնային ուսուցման կազմակերպումն օրացուցային ուսումնական ժամանակացույցին (օրացուցային-թեմատիկ պլանավորում՝ ըստ անհատական դասացուցակի) համապատասխանեցմանը (***Զորակի մ/դ***).
4. թեմատիկ պլանների սահմանված կարգով կազմմանը և հաստատմանը (***Երևանի հ․ 127 ա/դ***).
5. տնային ուսուցման շրջանակում իրականացվող անհատական ուսուցման ուսումնական պլանի՝ օրինակելի ուսումնական պլանին համապատասխանեցման ապահովմանը (***Երևանի հ․ 48 հ/դ***).
6. սովորողների ԱՈՒՊ-ների մշակման, լրացման և իրականացման գործընթացների՝ սովորողների կարիքներին համապատասխանեցմանը (***Երևանի հ․ 59 հ/դ, Գյումրու հ․ 29 հ/դ***).
7. սովորողների ուսումնառության և զարգացման առանձնահատկություններին համապատասխան ուսուցման մեթոդների ու միջոցների ընտրությանը և օգտագործմանը (***Երևանի հ․ 48 հ/դ, Գյումրու հ․ 20 հ/դ***).
8. տնային ուսուցման գործընթացի՝ հանրակրթության պետական չափորոշչինհամապատասխան կազմակերպմանը ***(Երևանի հ․ 127 ա/դ, Այնթապի հ․ 1 և Նոր Խարբերդի հ․ 2 մ/դ–ներ).***
9. տնային ուսուցման ընթացքում սովորողների օրինական ներկայացուցիչներին խորհրդատվության տրամադրմանը (***Երևանի հ․ 127 ա/դ, Գյումրու հ․ 20 հ/դ***).
10. «Տեխնոլոգիա» առարկայի՝ Հայաստանի Հանրապետության օրենսդրության պահանջներին համապատասխան դասավանդմանը ***(Երևանի հ․ 127 ա/դ)։***

***4. ՀԵՏԱԴԱՐՁ ԿԱՊ***

Վարույթների արդյունքում արձանագրված խախտումները վերացնելու վերաբերյալ տեսչական մարմին գրություններ են ստացվել Երևանի քաղաքապետարանից, Հայաստանի Հանրապետության Շիրակի և Արարատի մարզպետարաններից, ինչպես նաև Երևանի հ․ 59 հիմնական դպրոցից։

Համաձայն լիազոր մարմիններից ստացված գրությունների՝

1. *Երևանի հ․ 48 հ/դ–ի* տնօրենը նախազգուշացվել և ստացել է համապատասխան հանձնարարական՝ դպրոցավարությունը Հայաստանի Հանրապետության կրթության ոլորտի իրավակարգավորումների համաձայն կազմակերպելու, ինչպես նաև պաշտոնի լիազորությունների շրջանակում իր գործառույթները ժամանակին և լիարժեք չկատարելու համար համապատասխան աշխատակիցների նկատմամբ միջոցներ ձեռնարկելու վերաբերյալ: Ինչպես նաև համաձայն գրության՝ տնօրենը.
* տնային ուսուցումը դպրոցի տնօրենի հրամանով կազմակերպելու հանձնարարականի վերաբերյալ ներկայացրել է 2 սովորողների տնային ուսուցումը հեռավար իրականացնելու մասին հրամանների պատճենները։
* ԱՈՒՊ–ների՝ օրինակելի ուսումնական պլանին համապատասխանեցման հանձնարարականի առնչությամբ տեղեկացրել է, որ 6-րդ 7-րդ և 8-րդ դասարանների 4 սովորողների ԿԱՊԿ գնահատումն իրականացվել է դեռևս՝ 2019, 2021, 2022 թվականներին՝ Երևանի հ.3 ՏՄԱԿ-ի և Հանրապետական մանկավարժահոգեբանական կենտրոնի կողմից, և տրված եզրակացությունների համաձայն վերոնշյալ սովորողներն ունեցել են ԿԱՊԿ՝ պայմանավորված ինտելեկտուալ (մտավոր) ֆունկցիաների, ձայնի և խոսքի ֆունկցիաների և շարժողական ֆունկցիայի խորը խանգարումներ:
 2023 թվականի ապրիլին վերոնշյալ սովորողների կրթության առանձնահատուկ պայմանների կարիքի գնահատման եզրակացություններում արձանագրվել է՝ «....ունի շարժունակության կամ հաղորդակցման խնդիրներով պայմանավորված կրթության առանձնահատուկ պայմանների կարիք և սովորողին տրամադրվող կրթության կազմակերպման մանկավարժահոգեբանական ծառայությունների 4-րդ աստիճանի աջակցության կարիք»: Դպրոցը, հաշվի առնելով հ.3 ՏՄԱԿ-ի վերջին եզրակացությունները, ինչպես նաև սովորողների կրթության առանձնահատուկ պայմանների կարիքի, ընկալունակությունների, աշխատունակության հնարավորությունների, կարողությունների և հմտությունների, բժշկական տեղեկանքներում նշված առողջական խնդիրների (մանկական ուղեղային կաթված) նկարագրությունների արձանագրությունները՝ նշված սովորողների անհատական ուսուցումը կազմակերպելիս առաջնորդվել է Հայաստանի Հանրապետության ԿԳՄՍ նախարարի 27.07.2023թ. հ.98-Ն հրամանի 4-րդ գլխի Աղյուսակ 16-ի պահանջով (2019, 2021, 2022, 2023 թվականների եզրակացությունների և արձանագրությունների պատճենները կցվում են): Միաժամանակ, տնօրենը տեղեկացրել է, որ Հայաստանի Հանրապետության կրթության տեսչական մարմնի ստուգայցից հետո, կարգադրության կետի պահանջի կատարման նպատակով, հետևելով Հանրապետական մանկավարժահոգեբանական կենտրոնի փորձագետի խորհրդին, սովորողների վերագնահատման հարցով կրկին դիմել է Երևանի հ.3 ՏՄԱԿ-ին, որն էլ պատասխան գրությամբ հայտնել է, որ ԿԳՄՍ նախարարի 30.12.2022թ. N 88-Ն հրամանի համաձայն՝ սովորողի ԿԱՊԿ հերթական գնահատումը հնարավոր կլինի իրականացնել կրթական մյուս աստիճանի անցման՝ նախորդող ուսումնական տարվա ավարտին կամ տվյալ ուսումնական տարվա սկզբին։
* սովորողների ուսումնական ծանրաբեռնվածությանը վերաբերող հանձնարարականի վերաբերյալ, նշել է, որ 5-րդ և 7-րդ դասարանների 4 սովորողների 2023-2024 ուստարվա 2-րդ կիսամյակի անհատական ուսուցման ուսումնական պլաններում հատկացված «Առողջ ապրելակերպ» խմբակի մեկ ժամին՝ հիմք ընդունելով Հայաստանի Հանրապետության կառավարության 04.02.2021թ. հ.136-Ն որոշումով հաստատված Հանրակրթության պետական չափորոշչի 1-ին կետի 4-րդ ենթակետը («Չափորոշչի պահանջները պարտադիր են հանրակրթական հիմնական և այլընտրանքային ծրագրերի, այդ թվում առարկայական ծրագրերի, ուսումնական պլանների, դասագրքերի և ուսումնական գործընթացի բովանդակությանն առնչվող այլ ուսումնական նյութերի համար»), 5-րդ ենթակետը («Չափորոշչի պահանջները պարտադիր են հանրակրթական ծրագրեր իրականացնող ուսումնական հաստատությունների համար անկախ դրանց կազմակերպաիրավական ձևերից և ենթակայությունից»), ԿԳՄՍ նախարարի 19.09.2023թ. 1893-Ա/2 հրամանի 2.2 ենթակետը («Առողջ ապրելակերպ խմբակը պարտադիր է նոր չափորոշչով ուսուցում իրականացնող 5-11-րդ դասարանների համար»), ինչպես նաև ԿԳՄՍ նախարարի 29.08.2022թ. հ.31-Ն հրամանի՝ «Սովորողների տնային ուսուցման կարգի» 2-րդ կետի 1-ին ենթակետը («Հաստատությունը տնային ուսուցման ընթացքում ապահովում է տնային ուսուցում ստացող սովորողների կրթության իրավունքը՝ հաստատություն հաճախող սովորողների հետ հավասար հիմունքներով»): 5-րդ, 7-րդ դասարանների տնային ուսուցմամբ սովորողներին «Առողջ ապրելակերպ» պարտադիր խմբակի մեկ ժամը հատկացնելու պատճառով սովորողների շաբաթական ուսումնական ծանրաբեռնվածության մասին նշել է, որ համաձայն 2-րդ, 5-րդ, 7-րդ դասարանների 2023-2024 ուստարվա ուսումնական պլանի նմուշի՝ սովորողների շաբաթական ուսումնական ծանրաբեռնվածությունը 30 և 35 ժամ է, սակայն «Առողջ ապրելակերպ» խմբակի պարտադիր իրականացման պատճառով սովորողների շաբաթական ծանրաբեռնվածությունը դարձել է 31 և 36 ժամ: Նույն սկզբունքը դպրոցը կիրառել է տնային պայմաններում սովորողների համար:
* 7-րդ դասարանի 1 սովորողի տնային ուսուցում կազմակերպելու մասին պայմանագիրը, որը տեխնիկական անփութության հետևանքով կնքվել էր երեք տարով, վերակնքվել է սահմանված կարգով:
* 6-րդ դասարանի 1 սովորողի անհատական ուսուցման պլանում տվյալ տարում ուսումնական պլանով նախատեսված առարկաների ցանկում ի սկզբանե առկա են «Բնագիտություն» և «Հայրենագիտություն» առարկաները և առաջին կիսամյակի լրացումները: Երկրորդ կիսամյակում, կապված դասավանդող ուսուցչի փոխոխության հետ, լրացումներ չեն եղել, ինչը շտկվել է և սովորողի անհատական ուսուցման պլանի կազմումն ու վարումը համապատասխանեցվել է սահմանված կարգին:
1. *Գյումրու հ․ 31 հ/դ* տնօրենին հանձնարարվել է դպրոցի կողմից իրականացվող աշխատանքում կարևորել օրենսդրական կարգավորումների դերն ու նշանակությունը հետագա գործունեության ընթացքում բացառել Հայաստանի Հանրապետության օրենսդրությամբ սահմանված նորմերի խախտումներն ու աշխատանքային թերությունները։
2. *Զորակի մ/դ–ի* վարույթի արդյունքում արձանագրված կրթության բնագավառը կարգավորող Հայաստանի Հանրապետության օրենսդրության պահանջների խախտումները քննարկվել են շահագրգիռ կողմերի մասնակցությամբ: Հայտնաբերված խախումները հնարավորինս վերացվել են դպրոցի տնօրենության կողմից։ Մասնավորապես՝ տնային ուսուցման գործընթացն արդյունավետ իրականացնելու նպատակով, ըստ անհատական դասացուցակի, դպրոցում կազմվել է օրացուցային-թեմատիկ պլանավորում՝ տնային ուսուցման կազմակերպումն օրացուցային ուսումնական ժամանակացույցին համապատասխան անցկացնելու համար։ Դպրոցի տնօրենին հանձնարարվել է հետևողական լինել դպրոցի ոլորտն սպասարկող օրենքների և օրենսդրական ակտերի պահանջները իրականացնելու հարցում և թույլ չտալ բացթողումներ։
3. *Նոր Խարբերդի հ․ 2 մ/դ–ի* վարույթի արդյունքում արձանագրված կրթության բնագավառը կարգավորող Հայաստանի Հանրապետության օրենսդրության պահանջների խախտումները քննարկվել են շահագրգիռ կողմերի մասնակցությամբ: Ստուգման ընթացքում հայտնաբերված խախումները հնարավորինս վերացվել են դպրոցի տնօրենության կողմից։ Մասնավորապես՝ դպրոցում սովորողների տնային ուսուցման կազմակերպման վերաբերյալ հրամանը համապատասխանեցվել է սահմանված ձևին, ապահովվել է սովորողների տնային ուսուցումը կազմակերպելու մասին համապատասխան պայմանագրերի առկայությունը, իսկ սովորողների տնային ուսուցման գործընթացի կազմակերպումը իրականացվում է հանրակրթության պետական չափորոշչին համապատասխան։ Դպրոցի տնօրենին հանձնարարվել է հետևողական լինել դպրոցի ոլորտն սպասարկող օրենքների և օրենսդրական ակտերի պահանջները իրականացնելու հարցում և թույլ չտալ բացթողումներ։

Համաձայն՝

 5) *Երևանի հ․ 59 հ/դ–ի* տնօրենից ստացված գրության՝ տրված 2 հանձնարարականներն էլ կատարվել են՝ տնային ուսուցում կազմակերպելու մասին 7–րդ դասարանի 1 սովորողի հետ պայմանագիրը կնքվել է սահմանված կարգով, ինչպես նաև 6–րդ դասարանի ևս 1 սովորողի անհատական ուսուցման պլանի կազմումն ու վարումն իրականացվում է սահմանված կարգով։

6) *Այնթապի հ․ 1 մ/դ-ի* տնօրենից ստացված գրության՝ տրված 3 հանձնարարականներից կատարվել են 2-ը։ Մասնավորապես, սովորողների տնային ուսուցման կազմակերպման վերաբերյալ հրամանը համապատասխանեցվել է օրինակելի ձևով սահմանված պահանջներին, ապահովվել է սովորողների տնային ուսուցումը կազմակերպելու մասին համապատասխան պայմանագրերի առկայությունը, իսկ սովորողների տնային ուսուցման գործընթացի կազմակերպումը հանրակրթության պետական չափորոշչին համապատասխան իրականացնելու վերաբերյալ հանձնարարականը՝ ըստ տնօրենի ներկայացրած կատարողականի՝ 2023-2024 ուսումնական տարին ավարտին մոտենալու պատճառով կիրականացվի 2024-2025 ուսումնական տարում, որի մասին լրացուցիչ կտեղեկացվի։

7) *Գյումրու հ․ 20 հ/դ-ի* տնօրենից ստացված գրության՝ տրված բոլոր հանձնարարականները կատարվել են։ Մասնավորապես, տնային ուսուցմամբ սովորողի օրինական ներկայացուցչին խորհրդատվություն տրամադրելու նպատակով շաբաթական մեկ անգամ կազմակերպվում է խորհրդատվություն–քննարկում տնային ուսուցում իրականացնող մանկավարժների և «Երեխաների տուն» ՊՈԱԿ–ի անձնակազմի (տնօրինություն, մանկավարժներ, հոգեբան) հետ։ Տնային ուսուցում իրականացնող մանկավարժներն ընտրում են և կիրառում են սովորողների կարիքներին և առանձնահատկություններին համապատասխան մեթոդներ և միջոցներ՝ իրենց առջև դնելով իրատեսական և հստակ նպատակներ, որոնք արտացոլվում են օրվա պլաներում և ԱՈՒՊ–ներում։ Սահմանվել է պատշաճ վերահսկողություն` տնային ուսուցում իրականացնող ուսուցիչների, տնօրենի տեղակալի աշխատանքային պարտականությունների կատարման նկատմամբ, մասնավորապես՝ ԱՈՒՊ–ով սահմանաված նպատակների իրականացում, թեմատիկ պլանների կատարողականություն, ուսուցիչների օրվա պլանների առկայություն և համապատասխան մեթոդների և միջոցների կիրառում, տնօրենի տեղակալի կողմից կատարված դիտարկումների և դասալսումների արդյունքների քննարկում մանկավարժական խորհի նիստերին։

8) *Գյումրու հ․ 29 հ/դ-ի* տնօրենից ստացված գրության՝ ապահովվել են տնային ուսուցմամբ կրթության առաձնահատուկ պայմանների կարիք ունեցող սովորողների ԱՈՒՊ-ների մշակման, լրացման և իրականացման գործընթացները՝ սովորողների կարիքներին համապատասխան։

Հարկ է նշել, որ Երևանի հ. 48 հ/դ և հ․ 127 ա/դ, Գյումրու հ․ 31 հ/դ, Զորակի և Նոր Խարբերդի հ․ 2 մ/դ–ների հանձնարարակաների կատարման վերաբերյալ տեղեկատվությունը ստացվել է ոչ թե դպրոցներից, այլ լիազոր մարմիններից։

***5․ ԱՄՓՈՓՈՒՄ***

Ամփոփելով վարույթների արդյունքները, կարող ենք նշել, որ՝

* բոլոր 9 դպրոցներում արձանագրվել է «Հանրակրթության մասին» օրենքի, ինչպես նաև կրթության բնագավառը կարգավորող **8** նորմատիվ իրավական ակտերի **33** պահանջների ընդհանուր թվով **525** խախտում.
* արձանագրված **525** խախտումները վերաբերել են տնային ուսուցմամբ սովորողների կրթության կազմակերպման իրավական հիմքերի անհամապատասխանությանը, կրթության կազմակերպման որակին և անարդյունավետությանը, ինչպես նաև վարչական և մանկավարժական աշխատողների պաշտոնային պարտականությունների չկատարմանը.
* խախտումները վերացնելու նպատակով տեսչական մարմնի ղեկավարի համապատասխան կարգադրություններով դպրոցների տնօրեններին տրվել է պարտադիր կատարման համար **87** հանձնարարական.
* համաձայն վարույթներում ներգրավված փորձագետների եզրակացությունների՝ **165** սովորողներից **145–ի** տնային ուսուցման գործընթացն իրականացվել է սահմանված կարգով, սակայն ոչ արդյունավետ, **14–ինը**՝ սահմանված կարգի խախտումներով և ոչ արդյունավետ և ևս **6** սովորողներինը՝ սահմանված կարգով և բավարար արդյունավետությամբ (Գծապատկեր 1)։

***Գծապատկեր 1***

Վարույթների մասնակիցների կողմից վարույթների շրջանակում իրականացված հարցումների ընթացքում լրացված հարցաթերթերի ուսումնասիրության արդունքում դուրս են բերվել տնային ուսուցմամբ սովորողների կրթության կազմակերպման արդյունավետությանը խոչընդոտող գործոններին վերաբերող առաջարկությունները։ Միաժամանակ, ամփոփվել են վարույթներն իրականացրած տեսչական մարմնի ծառայողների առաջարկությունները տնային ուսուցման գործընթացի իրավական կարգավորումների վերաբերյալ։

Մասնավորապես՝

*Իրավական կարգավորումներին վերաբերող առաջարկություններ*

1. Համաձայն «Կրթության մասին» օրենքի 18-րդ հոդվածի 7-րդ մասի` «Հայաստանի Հանրապետությունում տասներկուամյա միջնակարգ կամ նախնական (արհեստագործական) մասնագիտական կամ միջին մասնագիտական կրթությունը պարտադիր է մինչև սովորողի 19 տարին լրանալը, եթե այդ իրավունքը չի իրացվել ավելի վաղ…., պարտադիր միջնակարգ կամ նախնական (արհեստագործական) մասնագիտական կամ միջին մասնագիտական կրթության պահանջը չի տարածվում Հայաստանի Հանրապետության կառավարության որոշմամբ սահմանված կրթության առանձնահատուկ պայմանների կարիք ունեցող երեխաների որոշակի խմբերի վրա:»: Հաշվի առնելով վերոգրյալը՝ առաջարկում ենք կատարել փոփոխություններ համապատասխան իրավական ակտերում՝ նշված դեպքերը կարգավորելու նպատակով, ինչպես նաև հստակեցնել, թե Հայաստանի Հանրապետության կառավարության ո՞ր որոշմամբ է սահմանված վերը նշված պահանջը և երեխաների ո՞ր խմբերի վրա չի տարածվում պարտադիր միջնակարգ կամ նախնական (արհեստագործական) մասնագիտական կամ միջին մասնագիտական կրթության պահանջը։
2. «Հանրակրթության մասին» օրենքի (այսուհետ՝ Օրենք) 4-րդ հոդվածի 4-րդ կետով սահմանված է. «Միջնակարգ կրթությունը պարտադիր է, բացառությամբ օրենքով նախատեսված դեպքերի»։ Անհրաժեշտ է Օրենքում նշել նախատեսված դեպքերը։
3. Անհրաժեշտ է Հայաստանի Հանրապետության կրթության, գիտության, մշակույթի և սպորտի նախարարի՝ 2022 թվականի օգոստոսի 29-ի «Սովորողների տնային ուսուցման կարգը սահմանելու մասին» N 31 հրամանում (այսուհետ՝ Կարգ) տալ իրավակարգավորում տնային ուսուցմամբ սովորողների հեռավար ուսուցման կազմակերպման հիմքերի վերաբերյալ։
4. Կարգի 3-րդ կետով սահմանված է՝ «Տնային ուսուցման կազմակերպման համար հիմք են հանդիսանում բժշկական հաստատության տված տեղեկանքը սովորողի առողջության և (կամ) բուժման կազմակերպման ձևի մասին...», 10-րդ կետով սահմանված է՝ «Սովորողի տնային ուսուցումը կազմակերպվում է Հաստատության տնօրենի հրամանով՝ համաձայն Ձև 2-ի՝ ծնողի դիմումի և սովորողի առողջության վերաբերյալ տեղեկանքի հիման վրա։», սակայն հիշյալ տեղեկանքի՝ վաղեմության որոշակի ժամկետ ունենալու վերաբերյալ որևէ պահանջ չկա, ինչպես նաև դպրոցներում առկա տեղեկանքներում (քաղվածք երեխայի բժշկական հսկողության ամբուլատոր քարտից) որևէ նշում չկա, թե տեղեկանքը ինչ ժամկետով է տրված (բացառությամբ ժամանակավոր մի քանի դեպքերի՝ կոտրվածք, վնասվածք, այլ): Եթե տեղեկանքում նշված չէ, թե ինչքան ժամանակ է ուժի մեջ տվյալ տեղեկանքը, արդյո՞ք այդ տեղեկանքը կարող է համարվել անժամկետ և միշտ հիմք հանդիսանալ տնային ուսուցման կազմակերպման համար: Առաջարկում ենք հանձնարարել առողջապահական կամ համապատասխան այլ մարմինների՝ մշակել և հաստատել սովորողի առողջության և (կամ) բուժման կազմակերպման ձևի մասին տեղեկանքի օրինակելի ձև:
5. Կարգից հանել 4-րդ կետը (ըստ սովորողի առողջության վերաբերյալ տեղեկանքի՝ սովորողի համար իրականացվում է տնային ուսուցում, ապա այս դեպքում անիմաստ է դառնում տնային ուսուցման կարգի 4-րդ կետի պահանջը՝ «Հաստատությունն իրականացնում է աշխատանքներ՝ սովորողի ուսուցումը **Հաստատությունում** իրականացնելու համար»):
6. Կարգի 5-րդ կետով սահմանված է՝ «Տնային ուսուցում կազմակերպելու մասին պայմանագիրը կնքվում է առավելագույնը 2 ուսումնական տարի ժամկետով, և դրա գործողության ժամկետը կարող է երկարաձգվել միայն երեխայի առողջության պահպանման տեսանկյունից Հաստատություն հաճախելու անհնարինության դեպքում՝ Հաստատության մանկավարժական խորհրդի որոշման և առողջության վերաբերյալ տեղեկանքի հիման վրա։». հստակեցված չէ՝ քանի՞ անգամ կարող է երկարաձգվել, եթե առկա տեղեկանքում վաղեմության ժամկետ նշված չէ, ապա արդյո՞ք այդ նույն տեղեկանքի հիման վրա կարող է երկարաձգվել:
7. Կարգով սահմանել նաև մանկատան, խնամքի կենտրոնի կամ նմանատիպ այլ կառույցի սաների տնային ուսուցման գործընթացի կազմակերպումը՝ հաշվի առնելով այդ կենտրոնների առանձնահատկությունները, սաների սոցիալական և առողջական (կրթության առանձնահատուկ պայմանների կարիքն ըստ տեսակների ու աստիճանների) խնդիրները, ինչպես նաև օրենքով սահմանված դեպքերում համապատասխան կենտրոնի (օրինակ՝ մանկատան) ղեկավարի՝ որպես մեկից ավելի երեխաների օրինական ներկայացուցչի՝ տնային ուսուցման գործընթացի կազմակերպման այլ գործառույթներ, իրավունքներ ու պարտականություններ՝ ըստ անհրաժեշտության և իրավիճակների:
8. ԴԿՏ համակարգի և հանրակրթական ուսումնական հաստատությունների կողմից տնային ուսուցում իրականացվող սովորողների տվյալների միջև առկա են անհամապատասխանություններ: Առաջարկում ենք մշակել իրավական կարգավորումներ այդ անհամապատասխանությունները բացառելու համար։
9. Ընձեռել հնարավորություն ԴԿՏ համակարգում տնային ուսուցում իրականացնող ուսուցիչների թեմատիկ պլանների վերբեռնման համար, քանի որ համակարգը թույլ է տալիս պահպանել տվյալ դասարանի **միայն մեկ** թեմատիկ պլան։

*Կրթության կազմակերպման արդյունավետությանը վերաբերող առաջարկություններ․*

1. ՏՄԱԿ-ի տված եզրակացությունները չեն համապատասխանում բուժհաստատության տված՝ սովորողի առողջության վերաբերյալ տեղեկանքում նշված ախտորոշմանը, ինչպես նաև չեն տրամադրվում կամ ոչ ամբողջական ծավալով են տրամադրվում մանկավարժահոգեբանական ծառայություններ։ Հիմք ընդունելով վերոգրյալը՝ առաջարկում ենք ՏՄԱԿ-ի և Հայաստանի Հանրապետության առողջապահության նախարարության հետ սահմանել համագործակցության կարգավորումներ անհամապատասխանությունները բացառելու նպատակով:
2. Տնային ուսուցման կազմակերպման համար մշակել ԱՈՒՊ-ի այլ ձև, որը հնարավորություն կտա առարկայական չափորոշչից դուրս նպատակներ սահմանելու։
3. Մանկավարժական աշխատողների համար անհրաժեշտ է կազմակերպել հատուկ վերապատրաստումներ՝ բազմակի խնդիրներ ունեցող սովորողների հետ ուսումնական գործընթացը կազմակերպելու նպատակով։ Մշակել հստակ մեթոդական ուղեցույց, որից կկարողանան օգտվել դասավանդող ուսուցիչները և այլ մանկավարժական աշխատողներ։
4. Դպրոցներին տրամադրել տնային ուսուցում իրականացնելու վերաբերյալ համապատասխան ուսումնաօժանդակ նյութեր և գրականություն:
5. Տնային ուսուցում իրականացնող ուսուցիչներին տրամադրել տրանսպորտային ծախսերի փոխհատուցում։

ՌԳՍՊՎԳ վարչություն